কলকাতায় কুচকাওয়াজে অংশগ্রহণ করছে সেনার নতুন বাহিনী!

ওয়েব ডেস্ক : ২৬ জানুয়ারি সাধারণতন্ত্র দিবস (Republic Day)। সে দিন কলকাতায় (Kolkata) রেড রোড দাপাতে চলেছে ভারতীয় সেনার (Indian Army) নতুন বাহিনী। সে বাহিনীর নাম হল ভৈরব বাহিনী (Bhairav Commando Battalions)। মূলত, অপারেশন সিন্দুর’-এর পর তৈরি হয়েছে এই নয়া ব্যাটালিয়ন। এই প্রথম কুচকাওয়াজে অংশগ্রহণ করবে এই বাহিনী। দিল্লির রাজপথের পাশাপাশি কলকাতার রেড রোডেও হুঙ্কার শোনা যাবে এই বাহিনীর।

বর্তমানে প্রযুক্তির অনেক উন্নয়ন হয়েছে। তার ফলে বদলে গিয়েছে যুদ্ধের কৌশলও। এখনকার যুদ্ধে ড্রোনের ব্যবহার, সাইবার ওয়ারফেয়ার, কেমিক্যাল ওয়ারফেয়ারের প্রাধান্য বাড়ছে। তার সঙ্গে তৈরি হচ্ছে ভারতও। ‘অপারেশন সিন্দুর’-এর (Operation Sindoor) পর গড়ে তোলা হয় এই বাহিনী। ‘হাইব্রিড’ যুদ্ধ এবং অভিযানেও সক্ষম বাহিনী। পদাতিক বাহিনী এবং প্যারা স্পেশাল ফোর্সের মধ্যে সমন্বয় স্থাপন করবে এই বাহিনী।

আরও খবর : আজ রাতেই এসএসসি একাদশ-দ্বাদশের চূড়ান্ত মেধাতালিকা প্রকাশ

যে কোনো ড্রোন ও বিশেষ কৌশলগত অভিযানে গুরুত্বপূর্ণ ভূমিকায় দেখা যাবে বিশেষ প্রশিক্ষণপ্রাপ্ত এই ভৈরব ব্যাটালিয়নের কমান্ডারদের (Bhairav Commando Battalions)। এই বাহিনী মরুভূমি থেকে শুরু করে পাহাড়, সব জায়গাতেই শত্রুদের উপর দ্রুত প্রত্যাঘাতে সক্ষম। এবার সেই বাহিনীর সেনাদের দেখা মিলবে রেড রোডের কুচকাওয়াজে।

২০২৫ সালে সাধারণতন্ত্র দিবসে (Republic Day) সেনাবাহিনীর রোবোটিক্স মিউল সবার নজর কেড়েছিল। এবারও এই রোবোটিক্স মিউল কুচকাওয়াজে অংশ নেবে। সাধারণতন্ত্র দিবসের জন্য ইতিমধ্যে প্রস্তুতি শুরু হয়ে গিয়েছে। এই বিশেষ দিনে সেখানে উপস্থিত থাকবেন মুখ্যমন্ত্রী মমতা বন্দ্যোপাধ্যায়। যখন জাতীয় পতাকা উত্তোলন হবে তখন হেলিকপ্টার থেকে হবে পুষ্পবৃষ্টি। ভারতের তিন বাহিনীর পাশাপাশি কলকাতার পুলিশের বিভিন্ন টিম এই কুচকাওয়াজে অংশগ্রহণ করবে বলেই খবর। এছাড়া এই অনুষ্ঠানে রাজ্যের বিভিন্ন জায়গার কলাকুশলীরাও অংশ নেবেন।

দেখুন অন্য খবর :